Onrusrivier het ’n veilige strandmeer en pragtige uitsigte | Onrusrivier | Negester
’n Keur leefstyl-landgoed vir vyftigplussers op Onrusrivier
Skaars vyf minute van Hermanus lê Onrusrivier, ’n klein juweel met ’n veilige strandmeer, pragtige uitsigte en ’n rykdom voëllewe.
Met fynbos in jou voortuin en kusvoëltjies op jou stoep, is Negester Onrusrivier die volmaakte rusplek vir diegene wat lank hard gewerk het en uitsien na ’n rustige lewe met aangename geselskap net om die draai.
Dié bekoorlike leefstyl-landgoed kombineer die aanloklike eienskappe van outydse stoepe, gesellige lae mure, tuine met die omgewing se treffende natuurskoon in die vorm van die see, die strandmeer en die berge as agtergrond. Die wooneenhede van Negester Onrusrivier bied ’n verskeidenheid argitektoniese style om van te kies en keur.
Daar is byvoorbeeld die gedeelte met die fasades van Kaapstad se Lang-, Plein-, Breë- en Langmarkstraat of Stellenbosch se Dorpstraat. ’n Ander deel spog met ’n moderne plaashuisstyl. Derdens is daar ook eenhede in ’n kenmerkende Kaaps-Maleise styl. ’n Sitkamer met dameskroeg, biblioteek en eetkamer vorm deel van die klubhuisfasiliteite.
Sekuriteit was ’n hoofoorweging by die ontwerp van Negester Onrusrivier. ’n Geëlektrifiseerde sekuriteitsmuur, beheerde ingang en 24/7 bemande waakfasiliteit verseker volkome gemoedsrus.
Kopiereg Kopiereg 2018 | Privaatheidsverklaring | Vrywaringsverklaring